12/09/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Resolución 23 de agosto de 2017, pola que se concede a autorización administrativa previa, de construcción e declaración de utilidade pública, en concreto, dunha instalación de distribución eléctrica no concello de Coirós (IN407A 2015/252-1)

Expediente: IN407A 2015/252-1. Promotor: Unión Fenosa Distribución, S. A. Instalación: LMT CT RBT Caresma e Anexo 1 Concello: Coirós. Feitos.1 O 23 de agosto de 2016 o promotor solicitou a autorización administrativa previa, autorización administrativa de construcción e a declaración de utilidade pública da instalación de distribución eléctrica indicada.2 Características técnicas: - Liña eléctrica de media tensión aérea a CT Fontefría, a 15 kV, cunha lonxitude de 0,983 km, coa orixe en apoio nº 71 existente da LMT BEG-707, tramo entre a derivada ao CT Cortella e a derivada ao CT Área de Servizos Coirós (expte 415/09), condutor tipo LA-56 mm2 e final no CT Caresma (proxectado). - Centro de transformación intemperie Caresma, cunha potencia de 100 kVA e unha relación de transformación de 15000/400-230 V.3 O proxecto someteuse ó trámite de información pública mediante resolución publicada nos seguintes medios: - Resolución información pública: 14 de outubro de 2015. - DOG: 11 de novembro de 2015. - BOP: 27 de outubro de 2015. - Xornal “La Voz de Galicia”: 23 de decembro de 2015. - Taboleiro de anuncios do concello: Segundo certificado municipal do 6 de novembro de 2015. Ó mesmo tempo realizáronse notificacións individuais ós titulares que figuran na relación de bens e dereitos afectados. Mediante anuncio publicado no BOE do 17 de febreiro de 2017, notificouse ós interesados descoñecidos de conformidad co disposto no artigo 44 da Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). 4 Realizada a visita de campo para examinar o emprazamento das instalacións, apreciouse unha posible limitación á constitución da servidume indicada no artigo 58 a) da Lei 24/2013, de 26 de decembro, do sector eléctrico nunha finca afectada pola expropiación. Realizouse comunicación á distribuidora para que aclarase este punto, presentando o anexo 1 ao proxecto, no que se eliminaba a afección á finca indicada.5 Durante o período no que se someteu ó trámite de información pública foron presentadas as seguintes alegacións. -Rosa Inmaculada Mezouari Mouhib e outros, mediante escrito do 12 de novembro de 2015, solicitan que busquen outra solución para alimentación de Caresma alegando en síntese o seguinte: A existencia dunha rede mais próxima dende onde alimentar ao lugar. -Jesus Reyes Poquet De Carranza, mediante escrito do 11 de outubro de 2016, solicita a reubicación do CT na súa parcela alegando en síntese o seguinte: Unha menor afección á súa parcela sen afectar a terceiros. Destas alegacións déuselle traslado ó promotor que contestou: -Escrito de data 18 de decembro de 2015, no que se valoran as alegación presentadas por Rosa Inmaculada Mezouari Mouhib e outros, no que en síntese manifesta o seguinte: - Modifican a titularidade de varios predios, segundo os datos que figuran na alegación. - Non existen limitacións ou prohibicións á constitución de servidume de paso establecidas tanto no artigo 57 da lei do Sector Eléctrico, como no artigo 161 do Real Decreto 1955/2000 de 1 de decembro. - Que o trazado proxectado é o mais axeitado para o fin perseguido e proxectouse en cumprimento e atendendo ao RD 223/2008, de 15 de febreiro, e o punto 1.5.1 da ITC-LAT07, que establece que as liñas eléctricas aéreas se estudarán seguindo o trazado que considere mais convinte o autor do proxecto. - Que non acreditan o cumprimento das condicións establecidas no artigo 161 do Real Decreto 1995/2000, para que se deba proceder á modificación do trazado, nin presentan sequera un trazado concreto. -Escrito de data 02 de xaneiro de 2017, no que se valoran as alegación presentadas por Jesus Reyes Poquet De Carranza, no que en síntese manifesta o seguinte: - Que UFD tentou en diversas ocasións negociar co afectado sen resultado positivo. - Que a modificación proposta polo reclamante suporía unha afección da rede de baixa tensión de 12,50 metros á súa parcela, servidume que, segundo conversas mantidas co propietario, non estaría disposto a autorizar. - A dita resposta foi remitida ao reclamante para que alegara o que considerase, que foi en síntese o seguinte. Si que consinte a nova afección pero non esta de acordó cos cartos ofrecidos pola dita afección.6 Solicitouse o preceptivo informe ás distintas administracións, organismos o, no seu caso, empresas de servizo público ou de servizos de interese xeral afectados. O promotor manifestou a súa conformidade cos condicionados establecidos.7 Os servizos técnicos da xefatura territorial emitiron informe favorable sobre a dita solicitude.1 Lexislación de aplicación: - Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). - Lei 40/2015, do 1 de outubro, de réxime xurídico do sector público (BOE núm.236, do 02/10/2015). - Lei 24/2013, do 26 de decembro, do sector eléctrico (BOE núm.310, do 27/12/2013). - Real Decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica (BOE núm.310, do 27/12/2000). - Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-LAT 01 a 09 (BOE núm.68, do 19/03/2008). - Real Decreto 337/2014, do 9 de maio, polo que se aproban o regulamento sobre condicións técnicas e garantías de seguridade en instalación eléctricas de alta tensión e as súas instrucións técnicas complementarias ITC-RAT 01 a 23 (BOE núm.139, do 09/06/2014). - Real Decreto 842/2002, do 2 de agosto, polo que se aproba o regulamento electrotécnico para baixa tensión (BOE núm.224, do 18/09/2002). - Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia en materia de industria, enerxía e minas (BOE núm.246, do 14/10/1982). - Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia (DOG núm.22, do 01/02/2017). - Decreto 146/2016, do 13 de novembro, polo que se establece a estrutura orgánica da Xunta de Galicia (DOG núm.217, do 14/11/2016). - Decreto 175/2015, do 3 de decembro, polo que se establece a estrutura orgánica da Consellería de Economía, Emprego e Industria (DOG núm.232 do 04/12/2015). - Lei do 16 de decembro de 1954, sobre expropiación forzosa (BOE núm.351, do 17/12/1954). - Decreto do 26 de abril de 1957, polo que se aproba o regulamento da Lei de expropiación forzosa (BOE núm.160, do 20 de xuño de 1957). 2 Na visita de campo realizada para examinar o emprazamento das instalación, non se apreciou, nas fincas sometidas a expropiación, ningunha das limitacións á constitución da servidume indicadas no artigo 58 a) da Lei 24/2013, do 26 de decembro, do sector eléctrico.3 En relación coas alegacións formuladas e coas manifestacións do promotor, cómpre sinalar: -Non procede atender a solicitude realizada por Rosa Inmaculada Mezouari Mouhib e outros por non concretar ningún trazado alternativo concreto. -Non procede atender a solicitude realizada por Jesus Reyes Poquet De Carranza polo seguinte: - Non permitir a súa propia execución sen chegar a expropiación. De todas formas durante o proceso de expropiación poderán chegar a acordo amigable.4 No expediente consta un informe favorable dos servizos técnicos desta xefatura territorial. De acordo con todo o indicado, Resolvo: 1 Conceder a autorización administrativa previa, a autorización administrativa de construcción e a declaración de utilidade pública, en concreto, da instalación de distribución eléctrica indicada.2 A instalación executarase no prazo dun ano, contado a partir da data de ocupación dos terreos. A declaración de utilidade pública leva implícita a necesidade de ocupación dos bens e de adquisición dos dereitos afectados, e implicará a urxente ocupación para os efectos do artigo 52 da Lei de Expropiación forzosa.3 Para a posta en funcionamento da instalación autorizada, deberá presentar ante esta xefatura territorial unha solicitude que se acompañará da seguinte documentación: - As declaracións de conformidade relativas ó material ou equipo e as certificacións ou homologacións, se procede. - Un certificado do director da montaxe no que se garantirá o cumprimento das especificacións do proxecto e prescricións complementarias, se as houbese, así como das regulamentacións e normas oportunas para a montaxe da instalación e posta a punto.4 Esta autorización outórgase sen prexuízo de outras que fosen de aplicación segundo a lexislación vixente, en especial a relativa á ordenación do territorio e o medio ambiente. Contra esta resolución, que non é definitiva en vía administrativa, poderá interporse recurso de alzada ante o Conselleiro de Economía, Emprego e Industria, no prazo dun mes, contado a partir do día seguinte ó da notificación ou publicación nos termos establecidos na Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015), sen prexuizo de que os interesados poidan interpor calquera outro recurso que se considere pertinente. A Coruña, 23 de agosto de 2017 Isidoro Martínez Arca Xefe Territorial da Coruña